Sklep I Ips 8261/2011-25, enako tudi I Ips 18171/2010-208, I Ips 53774/2010-87, I Ips 53326/2010-215, I Ips 16095/2012-7, I Ips 77195/2010
Sodna praksa Vrhovnega sodišča, 2013-02-14

zahteva za varstvo zakonitosti - dovoljenost - druga odločba - pomembno pravno vprašanje

Izpodbijani sklep je odločba, izdana v postopku z izrednim pravnim sredstvom (zahtevo za obnovo), ki se lahko z zahtevo za varstvo zakonitosti izpodbija le, če so podani pogoji po prvem odstavku 420. člena ZKP.

I. Zahteva za varstvo zakonitosti se zavrže.

II. Obsojenca se oprosti plačila sodne takse.

1. Z izpodbijanim pravnomočnim sklepom je sodišče na podlagi določbe prvega odstavka 413. člena Zakona o kazenskem postopku (v nadaljevanju ZKP) zavrglo obsojenčevo zahtevo za obnovo kazenskega postopka z dne 7. 2. 2011 po sodbi Okrajnega sodišča v Kranju K 272/2008.

2. Obsojenec je zoper sklep vložil zahtevo za varstvo zakonitosti zaradi kršitev njegovih človekovih pravic in temeljnih svoboščin, kršitve kazenskega zakona, bistvenih kršitev določb kazenskega postopka po prvem in drugem odstavku              371. člena ZKP. Predlagal je, naj Vrhovo sodišče zahtevi ugodi ter izpodbijani sklep razveljavi.

3. Dne 15. 5. 2012 se je začel uporabljati Zakon o spremembi in dopolnitvi Zakona o kazenskem postopku (ZKP-K), ki je bil objavljen v Uradnem listu RS, št. 91/2011 dne 14. 11. 2011. Z navedenim zakonom je bil spremenjen tudi 420. člen ZKP, ki določa, da se sme zahteva za varstvo zakonitosti vložiti po končanem kazenskem postopku zoper pravnomočno sodno odločbo, s katero je bil končan kazenski postopek, zoper drugo odločbo pa le, če je od odločitve Vrhovnega sodišča mogoče pričakovati odločitev o pravnem vprašanju, ki je pomembno za zagotovitev pravne varnosti, enotne uporabe prava, ali za razvoj prava preko sodne prakse in zoper sodni postopek, ki je tekel pred tako pravnomočno odločbo. Po določbi 114. člena ZKP-K se spremenjeni prvi odstavek 420. člena uporablja za zahteve za varstvo zakonitosti, vložene po začetku uporabe tega zakona. Obsojenec je zahtevo za varstvo zakonitosti vložil dne 20. 12. 2012.

4. Izpodbijani sklep je odločba, izdana v postopku z izrednim pravnim sredstvom, to je po pravnomočno končanem kazenskem postopku. Ta odločba se lahko izpodbija le, če so podani pogoji po prvem odstavku 420. člena ZKP. Ker vložnik navedenih pogojev z navedbami v zahtevi ni izkazal, in ker po presoji Vrhovnega sodišča zahteva vprašanj, navedenih v določbi prvega odstavka 420. člena ZKP ne izpostavlja, je Vrhovno sodišče zahtevo na podlagi določbe drugega odstavka   423. člena ZKP zavrglo.

5. Vrhovno sodišče je obsojenca oprostilo plačila stroškov postopka, nastalih s tem izrednim pravnim sredstvom na podlagi določbe 98. a člena v zvezi s četrtim odstavkom 95. člena ZKP, iz enakih razlogov kot sodišče prve stopnje.

Opr. št: I Ips 18171/2010-208, ECLI:SI:VSRS:2010:I.IPS.18171.2010.208

Opr. št: I Ips 53774/2010-87, ECLI:SI:VSRS:2010:I.IPS.53774.2010.87

Opr. št: I Ips 53326/2010-215, ECLI:SI:VSRS:2010:I.IPS.53326.2010.215

Opr. št: I Ips 16095/2012-7, ECLI:SI:VSRS:2012:I.IPS.16095.2012.7

Opr. št: I Ips 77195/2010, ECLI:SI:VSRS:2010:I.IPS.77195.2010

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.

Sklep I Ips 79530/2010-232, enako tudi I Ips 70188/2010-252, I Ips 13497/2009-150

Sodba I Ips 17137/2010-276, enako tudi I Ips 8137/2010-83,  I Ips 48374/2010-52, I Ips 94271/2010-75, I Ips 93876/2010-113, I Ips 5124/2011-109